เรื่องร้องเรียน: คุณยายสูงอายุ อายุประมาณ80-90ปี หลังค่อม ลักษณะเป็นคนไร้บ้าน มีรถเข็น1คันไว้เก็บสัมภาระ อาศัยอยู่ริมถนนโชคชัย 4 หน้าร้านขายยา ฝั่งตรงข้ามกองบังคับการปฏิบัติการพิเศษ โชคชัย4   เห็นอยู่ตรงนี้มาตั้งแต่ช่วงโควิด น่าจะ 3 ปีกว่าแล้วค่ะ ช่วงกลางคืนมีย้ายไปนอนในซอยข้างเซเว่น โชคชัย4 ซอย21 ได้ยินว่ามีคนชอบมาลักข้าวของแกไป อยากให้มีคนมาช่วยเหลือพาแกไปอยู่ในที่ๆปลอดภัยค่ะ
การดำเนินการของเจ้าหน้าที่: ฝ่ายพัฒนาชุมชนและสวัสดิการสังคม ร่วมกับฝ่ายเทศกิจ ได้ลงพื้นที่ตรวจสอบข้อร้องเรียนดังกล่าว พบว่าผู้สูงอายุรายดังกล่าวไม่ใช่คนเร่ร่อนเนื่องจากมีที่พักอาศัย และประกอบอาชีพขายของเก่า เจ้าหน้าที่ฝ่ายพัฒนาชุมชนและสวัสดิการสังคมจึงได้พูดคุยกับผู้สูงอายุรายดังกล่าวเพื่อสอบถามรายละเอียด และขอความร่วมมือให้พักในที่พักของตนในยามวิกาล
ความเห็นของผู้แจ้ง: ทำงานไวมากค่ะ ขอบคุณมากนะคะ
พื้นที่: แขวงลาดพร้าว เขตลาดพร้าว กรุงเทพมหานคร